‘સાહિત્યકાર શબ્દનો ઉપાસક છે અને એણે શબ્દને કદી નીચે નથી પડવા દેવાનો. તેણે શબ્દનો ઉપયોગ એવી જ રીતે કરવો જેથી શબ્દ ઉન્નત થાય. ખોટા શબ્દોનાં ઉપયોગથી અવનતી થાય છે. સાહિત્યકારો શબ્દની ઉપાસના અનન્યભાવે કરે, શબ્દની કિંમત જાણે, શબ્દને અવનત ન થવા દે. લખવું ઓછું, મનન અને અનુભવ વધારે કરવો. ત્યારપછી સહજભાવે જે વ્યક્ત થતું હોય, તેને થવા દેવું. એ જે વ્યક્ત થશે, તે પાવન તેમજ ઉજ્જવળ વાણી જ હશે.’